Ĉiu homo estas malsama individuo kun propraj bezonoj, tial la IJK ofertas multajn malsamajn manierojn por tranokti. Atentu, ke por ĉiu tipo vi devas mem kunporti littukojn, aŭ lui ilin de la kongresejo.
#000001
Kvar luksaj ĉambroj haveblas por unuopuloj aŭ paroj. Ili troviĝas en domo kun propra kuirejo, banĉambroj kaj vivĉambro. Se estos pli da bezono por 2-personaj aŭ 1-personaj ĉambroj, ankaŭ kelkaj luksetaj ĉambroj por tio haveblas.
#000002
Ĝis 98 homoj povas loĝi en lukseta ĉambro, kun tri ĝis kvin aliaj homoj, kaj kun propra banĉambro. Tiuj ĉambroj plej proksimas al la manĝejo kaj la programĉambroj.
#000004
La plej ofta loĝtipo en la IJK 2022, kun 127 litoj, estas la amasĉambro. En tri konstruaĵoj troviĝas ĉambroj kun 7 ĝis 16 litoj, kaj komunaj banĉambroj en la koridoro. Multaj el ili troviĝas apud la trinkejo, do se vi planas multe festi kaj malmulte dormi, tiu ĉi estas la loĝtipo por vi!
#000005
Kvar tipioj kun po ok dormlokoj ofertas al vi interesan loĝeblecon. Vi mem portu matracon kaj ĉiujn kovrilojn, sed vi ne bezonas porti tendon. Vi dormos for de la festoj kaj koncertoj apud la tendokampo.
#000006
Atentu, vi devos mem porti vian tendon
#000007
La plej granda libereco estas kiam vi mem portas vian tendon! De Roerdomp havas grandan herbejon por starigi tendojn (aŭ ruldomon), kaj akvo kaj duŝejoj haveblas apude. Apud la tendejo staras la gufujo, kie dumtage vi povas mem organizi vian manĝon aŭ kartludi.
#000008